“ไพบูลย์ นลินทรางกูร” ปัดข่าวชิงเก้าอี้ผจก.ตลาดฯ ยันชัดไม่ได้ลงสมัครคัดเลือก
“ไพบูลย์ นลินทรางกูร” ปัดข่าวชิงเก้าอี้ผู้จัดการตลาดฯ แทน "เกศรา" ยืนยันไม่ได้ลงสมัครคัดเลือก
12 ก.พ. 2561

สืบเนื่องจากกรณีที่มีการรายงานข่าวว่า นายไพบูลย์ นลินทรางกูล ประธานเจ้าหน้าที่บริหาร บริษัทหลักทรัพย์ ทิสโก้ จำกัด และนายกสมาคมนักวิเคราะห์การลงทุน ได้ลงสมัครในตำแหน่งกรรมการ และผู้จัดการตลาดหลักทรัพย์แห่งประเทศไทย (ตลท.) เพื่อแทนนางเกศรา มัญชุศรี ที่จะหมดวาระลงในเดือนพฤษภาคม 2561 นั้น
ล่าสุด “นายไพบูลย์” เปิดเผยกับ “ข่าวหุ้นธุรกิจ” ว่า ประเด็นข่าวดังกล่าวไม่เป็นความจริง ทั้งนี้ตนไม่ได้ลงสมัครในตำแหน่งกรรมการและผู้จัดการตลาดหลักทรัพย์แห่งประเทศไทย (ตลท.) แต่อย่างใด
อนึ่งตลาดหลักทรัพย์ฯได้เปิดให้บุคคลเข้ารับคัดเลือกในตำแหน่งผู้จัดการ ตลท. โดยมีการประกาศการรับสมัครจนถึงวันที่ 31 มกราคมที่ผ่านมา
 
 